રેટેડ ભારતીય સ્ટીલ ઉત્પાદકોનું અમેરિકામાં થોડુંક એક્સપોઝર છે. અમારું માનવું છે કે પરોક્ષ એક્સપોઝર પણ મર્યાદિત હશે, કારણ કે મોટા ભાગનું વેચાણ સ્થાનિક ઓટોમોટિવ અને મેન્યુફેકચરિંગ કંપનીઓને થાય છે. સ્ટીલની નવી ક્ષમતાઓ વર્ષ 2021 સુધીમાં કાર્યરત થવાની ધારણા છે. સ્ટીલની માગ બાંધકામ, ઈન્ફ્રાસ્ટ્રકચર અને ઓટો ક્ષેત્રમાં નોંધપાત્ર રહેશે. તેથી સ્ટીલની તૈયાર પ્રોડકટ્સનો ભાવ ઊંચો રહેશે. આ સિવાય મુખ્ય આંતરિક ખર્ચમાં વધારો, કોલસા અને લોખંડના સળિયાના ભાવ વધવાથી નફાકારકતા ઉપર દબાણ રહેશે. દરમિયાન ઉદ્યોગની ક્ષમતા વપરાશના સ્તરે સુધારો થશે અને નફાકારકતા ઉપર દબાણ ઘટશે, એમ પણ મૂડી'સે કહ્યું છે.